****

Aneks 2.

Ministria e Kulturës shpall, thirrjen e hapur për mbështetjen e krijimtarisë muzikore mbarëshqiptare, për krijuesit e karrierës.

Thirrja e hapur për krijimtarinë muzikore synon mbështetjen e kompozitorëve shqiptar dhe promovimin e krijimtarisë muzikore. Nëpërmjet kësaj thirrjeje do të përzgjidhen 5 vepra të cilat do të shpërblehen në shumën 200.000 lekë, si dhe do të interpretohen gjatë stinës koncertore, nga orkestër harqesh.

* **Kriteret e Pjesëmarrjes**
* Mund të aplikojnë individët e lindur përpara datës 1 Janar 1993;
* Kanë të drejtë të marrin pjesë të gjithë kompozitorët mbarëshqiptar.
* Aplikanti duhet të zotërojë diplomë (së paku Master/ 4 vjeçare të sistemit të vjetër) në kompozicion, ose të dëshmojë karrierën krijuese mbi 10 vjeçare;
* Krijuesit kanë të drejtë të marrin pjesë vetëm me një vepër muzikore;
* Vepra e paraqitur nuk duhet të jetë interpretuar më herët (pjesërisht ose në mënyrë të plotë), apo publikuar në çfarëdo forme ose të jetë shpallur fituese në një konkurs;
* Vepra e paraqitur duhet të jetë për orkestër harqesh.
* Kohëzgjatja e veprës duhet të jetë 12-15 minuta;
* **Regjistrimi në Thirrjen e hapur**

Për tu regjistruar në konkurs kandidatët duhet të dorëzojnë në adresën Rruga “AleksandërMoisiu”, nr. 76, ish Kinostudio “Shqipëria e Re”, Tiranë. Deri më datë **28.10.2022,** dokumentacionin si më poshtë vijon:

* Partiturën e veprës të shkruar me një program notëzimi (Finale, Sibelius, Dorico etj);

Partitura duhet të garantojë anonimatin e kompozitorit dhe titullit, nëse ka, të veprës. Rrjedhimisht, përveç notave muzikore dhe shënimeve të tjera shprehëse të veprës (dinamika, legjende interpretimi etj) partitura duhet të përmbajë një **Kod** (të shkruar qartësisht në faqen e parë) dhe nuk duhet të ketë asnjë shenjë tjetër (emër kompozitori, titull etj).

* Një zarf i cili duhet të përmbajë dokumentet e mëposhtëm;
* Kartën e Identitetit ose pasaportë;
* portofoli i veprimtarisë së krijuesit (CV);
* Diplomë;
* Dy fotografi të përditësuara;
* Formularin e aplikimit të plotësuar, (bashkëngjitur);

Kandidatët që klasifikohen fitues, menjëherë pasi të njoftohen për rezultatet paraprake duhet të dorëzojnë partet e veprës (të shkruar me një program notëzimi)

* **Të drejtat e autorit**

Të drejtat e autorit do të zbatohen në përputhje me legjislacion në fuqi për të drejtën e autorit dhe të drejtat e tjera të lidhura me to. Në rast se vepra muzikore kualifikohet apo shpallet fituese, Ministria e Kulturës, ka të drejtën e përdorimit për vënien në skenë të veprës origjinale dhe të prejardhur që do të ekzekutohet nga trupat artistike të Institucionit/Institucioneve. Ky shfrytëzim nuk bie ndesh me shfrytëzimin normal të veprës së autorit apo mbajtësit të së drejtës. Deklaratë noteriale mbi origjinalitetin e veprës për mos adaptimin nga vepra të tjera, apo plagjiaturë.

* **Juria dhe përbërja e saj**

Veprat e plota do të shqyrtohen dhe vlerësohen nga një juri me personalitete të fushës.

\**Çmimet janë subjekt i tatimit sipas ligjit të taksave të Republikës së Shqipërisë.*

FORMULAR APLIKIMI

|  |  |  |  |  |
| --- | --- | --- | --- | --- |
| Emër Mbiemër |  |  |  |  |
| Datëlindja |  | dita/ | muaji/ | viti |
| Gjinia |  |  |  |  |
| Adresa, numër celulari, e-mail |
|
| Kodi dhe Titulli i Veprës (nëse ka) |  | | | | |
| Kohëzgjatja |  | | | | |
| E Drejta e Autorit | Unë i nënshkruari…………lindur më.............me dokument identifikimi nr........deklaroj me përgjegjësi se në rast përzgjedhjeje i jap të drejtën organizatorëve të sigurojnë interpretimin e veprës së dorëzuar pa pretenduar shpërblim financiar. | | | | |

Unë i nënshkruari……..pranoj të gjitha kushtet e parashikuara nga konkursi i kompozicionit organizuar nga Ministria e Kulturës dhe paraqes veprën time për tu vlerësuar.

Data Emër Mbiemër Nënshkrimi